Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 574

1. Műszaki ábrázolás Vizsgaszintek Témakörök Középszint Emelt szint 1.1 Ábrázoló geometriai alapismeretek 1.1.1 Síkmértani alapfogalmak Mutassa be a szerkesztő rajzolás alapjait (rajzlapméretek, vonalfajták, vonalvastagságok, feliratmező, szabványírás jellemzői). Ismertesse és vázlattal mutassa be a méretmegadás négy alapelemét és azok jellemzőit. Ismertesse a méretszámok előtt használatos jeleket és rajzoljon példákat az alkalmazásukra. Ismertesse a méretarányokat. Ismertesse a síkmértani szerkesztéseket. Végezzen műveleteket síkelemekkel (szerkesztéssel és derékszögű vonalzókkal való rajzolással). Mutassa be a csavarvonal szerkesztését és az evolvens származtatását. Végezzen műveleteket síkelemekkel (szerkesztéssel és derékszögű vonalzókkal való rajzolással). Szerkesszen szabályos 3, 4, 5, 6, stb. szöget. Definiálja az ellipszist, parabolát, hiperbolát, mint mértani helyet, magyarázza el szerkesztésük módját. Szerkesszen ellipszist. Szerkessze meg a kosárgörbét. Mutassa be az evolvens származtatását, szerkesztését. Készítse el lemeztárgy szerkesztett rajzát, lássa el mérethálózattal 1.1.2 Térmértani alapfogalmak Rajzvázlatok készítése során alkalmazza helyesen a térmértani alapfogalmakat: Sorolja fel a térelemek fajtáit. Ismertesse a térmértan alaptételeit illeszkedés, merőlegesség, párhuzamosság, kitérő helyzet, metszés. Sorolja fel sík- és a térmértan közös alapfogalmait. Osztályozza a síklapú és görbelapú testeket, ábrázolja ezeket. Mutassa be a forgástesteket (egyenes körhenger, kúp, gömb, tórusz) és magyarázza el származtatásukat. Készítsen szerkesztett ábrákat. Mutassa be az egyszerűbb síklapú testeket (hasábok, gúla), és magyarázza el származtatásukat. 1.1.3 Vetületi ábrázolás Mutassa be a merőleges vetítést. Értelmezze az európai és az amerikai vetítést. Ismertesse az egy- és kétképsíkos ábrázolást, a háromképsíkos képsíkrendszer felépítését. Mutassa be a térelemeket (pont, egyenes, sík) és ábrázolásukat. Ábrázoljon egyszerű csonkított hasábot három képsíkban és mutassa be a nézetrendet hat nézettel. Mutassa be a három képsíkon a sík és egyenes döféspontjának, síkok metszésvonalának, profilegyenesnek, vetítősíknak, profilsíknak az ábrázolását. Ismertesse a vetületi ábrázolás fajtáit. Hasonlítsa össze a középpontos-, a ferde- és a merőleges vetítés lényegét. Ismertesse a térnegyedek, térnyolcadok fogalmát és mutassa be ezek értelmezését. Ábrázoljon térelemeket képsíkon: pont, különböző helyzetű egyenesek, kölcsönös helyzetű egyenesek. Szerkessze meg egy általános helyzetű egyenes valódi hosszát. Definiálja és ábrázolja a különleges helyzetű egyeneseket (vetítőegyenes, profilegyenes). Mutassa be az egyenesek kölcsönös helyzetét 2009/56. szám Vázolja fel egy mértani test megadott axonometrikus ábrájáról a vetületeit. Készítsen szerkesztett ábrákat. Határozza meg a vetítősík és a nyomvonal fogalmát, mutassa be ezt a képsíkrendszerben. Ábrázoljon általános helyzetű síkot a képsíkrendszerben. Keresse meg mértani testek felületén a fedőpontokat és a fedőegyeneseket, magyarázza el ezek jelentőségét a láthatóság megszerkesztésében. Mutassa be a három képsíkon a sík és egyenes döféspontjának, síkok metszésvonalának, profilegyenesnek, vetítősíknak, profilsíknak az ábrázolását. Magyarázza el a segédképsík felvételének szükségességét és okát. 1.1.4 Axonometrikus és perspektivikus ábrázolás Mutassa be a perspektivikus ábrázolást. Mutasson be rajzvázlattal izometrikus, dimetrikus, frontális axonometriában ábrázolt egyszerű mértani testet (pl. hasáb). Mértani test vetületi ábráiról készítsen axonometrikus szabadkézi vázlatot Szerkessze meg adott vetületek alapján egyszerű csonkolt szögletes test axonometrikus képét. Készítsen szerkesztett ábrákat. Szerkesszen egyszerűbb síklapú testről egypontos és kétpontos perspektivikus képet. Szerkesszen izometrikus, dimetrikus vagy frontális axonometriában ábrázolt összetett mértani testeket. Szerkessze meg egyszerű, tengelyszerű gépalkatrész axonometrikus képét izometrikus axonometriában. 1.1.5 Síkmetszés Határozza meg a beforgatás és a leforgatás szerepét a síkmetszéskor keletkező metszetidomok valódi nagyságának meghatározásában. Ismertesse vázlatokkal a síkmetszések alapeseteit hasábok és gúlák esetében. Sorolja fel, hogy milyen metszetidomok keletkezhetnek henger és kúp síkmetszése esetén. Mutassa be a síkkal metszett egyszerű mértani testek palástkiterítésének módszerét. Készítsen szerkesztett ábrákat. Szerkessze meg a vetítősíkkal képzett jellegzetes metszetidomokat síklapú testek (hasábok, gúlák) esetében. Definiálja a metszetidom valódi nagyságát és szerkessze meg (rotáció, transzformáció). Magyarázza el általános helyzetű síkkal való metszés szerkesztésének módját. 1.1.6 Áthatások Határozza meg az áthatás fogalmát. Sorolja fel, milyen kombinációban fordulnak elő síklapú és forgástestek közötti áthatások. Ismertesse a síklapú és forgástestek áthatás szerkesztésének menetét. Vázolja fel közös tengelyvonalú és egymást merőlegesen metsző tengelyvonalú, henger-henger, kúphenger esetén keletkező jellegzetes áthatási vonalakat. Készítsen szerkesztett ábrákat. Osztályozza az áthatásokat. Szerkessze meg síklapú testek áthatásait a láthatóság megállapításával együtt. Ismertesse a síklapú és forgástest Áthatás szerkesztésének menetét. Szerkessze meg sík- és görbelapú testek áthatásait: hasáb-kúp, henger-gúla stb. esetében. 2009/56. szám Sorolja fel, hogy áthatáskor milyen viszonyban lehetnek a forgásfelületek tengelyhelyzetük szerint. Végezze el merőlegesen metsződő helyzetű görbelapú testek áthatás szerkesztését szeletelő módszerrel: henger-kúp, hengerhenger, kúp-gömb esetében. Szerkessze meg az áthatásokat segédgömbös módszerrel. hasáb-henger/gömb esetében. 1.1.7 Metszeti ábrázolás Ismertesse a metszeti ábrázolás célját és elvét. Ismertesse a metszet és a szelvény fogalmát. Sorolja fel a metszetek fajtáit és mutassa be a metszősík nyomvonalának jelölését. Mutassa be a többsíkos metszeteken az egyes metszetek azonosításának módját. Rajzvázlaton mutasson be egy-egy példát teljes metszetre, a félnézet félmetszetre, lépcsős és befordított metszetre, valamint a részmetszetre (kitörés). Mutassa be a szelvények elhelyezésének lehetőségeit, rajzoljon példát metszősík nyomvonalára, középvonalra, tetszőleges helyre helyezett szelvényre. Sorolja fel, milyen esetekben nem szabad metszetben ábrázolni az elmetszett tárgyat (metszési tilalmak). Mutassa be a metszetfelület jelölésének általános módját. Rajzoljon példát néhány nemfémes anyag metszetben történő jelölésére (fa, műanyag, üveg, folyadék stb.). Készítsen szerkesztett ábrákat. Vázlatokkal mutassa be a metszetek származtatását. Ismertesse a vonalzat (sraffozás) szerepét és kialakítását. Szerkessze meg az egy és többsíkos metszeteket egyszerű gépalkatrészeken, megadott feladatlapon. Elemezze, hogy mi a jelentős különbség a lépcsős és a befordított lépcsős metszet között. Hasonlítsa össze a szelvényt és a metszetet, soroljon fel példákat az alkalmazásaik közötti különbségre. 1.2 Géprajzi alapismeretek alkalmazása 1.2.1 Felvételi vázlatkészítés Ismertesse a géprajzfajták rendszerét. Ismertesse a vázlatkészítés szerepét, szabályait. Mutassa be egyszerű gépalkatrész axonometrikus rajza alapján a vázlatkészítés technikáját. Készítsen vázlatot makettről, alkatrészről, gépelemről. Ismertesse a mérőeszközök szerepét a vázlatkészítésben. Ismertesse az összeállítási rajzok jellemzőit, készítési szabályait. Mutassa be a darabjegyzék készítési szabályait. Osztályozza a rajzszámozási rendszereket, majd magyarázza el felépítésük lényegét és eltéréseit. Készítsen valós gépalkatrészről szabadkézi (felvételi) vázlatot. Készítsen egyszerű összeállítási rajzokat. 2009/56. szám 1.2.2 Egyszerűsített és különleges ábrázolások Mutassa be vázlatkészítés folyamán a következő ábrázolási módokat: vetületi rendtől eltérő elhelyezés, törés, nem teljes vetületek, szimmetrikus tárgy, félvetület, a helyi nézet, kiemelt részletek, ismétlődő alakzatok, hajlítás előtti alak, síkfelület jelölése. Készítsen szerkesztett ábrákat. Mutassa be vázlatkészítés folyamán a következő ábrázolási módokat: ferde síkú és elfordított vetületek, mozgó alkatrész szélső állása, csatlakozó alkatrészek, eredeti körvonal (közbenső gyártási alak), felületi kialakítások, alkatrészek felfekvő felülete, metszősík előtti rész ábrázolása. 1.2.3 Mérethálózat Ismertesse a méretmegadás általános előírásait. Mutassa be a méretek elhelyezésének legfontosabb ismérveit a rajzokon: szögek és körosztások, szimmetrikus alkatrészek, sorozatos kis méretek, recézés, közös alapvonalra támaszkodó méretek, lekerekítés, éltompítás, szabványos részletek, kúposság, lejtés. Mutassa be a mérethálózat kialakítását, felépítésének elveit, a bázisvonal, alapvonal fogalmát, alkalmazását. Egészítse ki adott feladatlapon, forgácsolt tengely vagy tárcsa jellegű alkatrész rajzát mérethálózattal. Ismertesse a géprajzokon leggyakrabban előforduló szöveges előírásokat. Készítsen szerkesztett ábrákat. Ismertesse vázlatkészítés révén a következő ábrázolási lehetőségeket, illetve szabályokat: húr, ív, nagy sugarak megadása, szabálytalan görbe vonal, magától értetődő méretek, táblázatos méretmegadás, furatok egyszerűsített megadása, szabványos alkatrészek méretei. 1.2.4 Mérettűrések Ismertesse a tűrés fogalmát. Mutassa be szemléltető ábra segítségével a tényleges, a névleges-, az alsó- és a felső határméretek értelmezését. Értelmezze az alsó és a felső eltérés, valamint a tűrés fogalmát. Ismertesse az illesztés fogalmát, sorolja fel fajtáit, és mindegyikre mondjon egyegypéldát. Mutassa be, hogy a szabványos tűrésválasztékból hogyan adhatók meg csap és furat jellegű tűrések. Adjon meg rajzon tűréseket. Ismertesse a tűrésezetlen méretek esetén alkalmazandó pontosságára vonatkozó előírásokat. Írja fel és értelmezze a tűrés kiszámítására szolgáló összefüggést. Értelmezze az illesztési rendszert. Mutassa be vázlattal az egyes illesztésfajtákat. Végezze el alaplyuk rendszerben egy illeszkedő tengely és tárcsaillesztés megadását. Használja a gépipar számára ajánlott illesztés-választék táblázatokat. Végezzen illeszkedő alkatrészek kapcsolódására vonatkozó számításokat (határméretek, határeltérések, tűrés). 1.2.5 Alak- és helyzettűrések Sorolja fel a leggyakoribb alak- és iránytűréseket. Kiadott alkatrészrajon értelmezze az adott alak- és helyzettűréseket. Értelmezze és adja meg a szóban forgó tűréseket. Definiálja az alak- és helyzettűrés fogalmát. Sorolja fel a leggyakoribb alak- és helyzettűréseket, mutassa be rajzjeleit. Mutassa be a tűréskeret kialakítását, adatait és elhelyezését géprajzon adott feladat esetében. 2009/56. szám 1.2.6 Felületminőség Határozza meg az átlagos felületi érdesség és az egyenetlenségmagasság fogalmát. Rajzolja fel a felületi érdesség megadására szolgáló rajzjeleket (kötetlen eljárással megmunkált, forgácsolással megmunkált, forgácsolás nélkül megmunkált felület). Mutassa be, milyen esetben lehetséges a rajzon kiemelt felületi érdességi jelet alkalmazni. Adjon meg felületi minőséget forgácsolt alkatrészek rajzain. Sorolja fel, milyen jellemzőbb hőkezelési és felületkikészítési előírások fordulnak elő munkadarabrajzokon. Mutassa be rajzvázlattal az érdességi profil geometriai jellemzőit. Határozza meg a felületi egyenetlenség fogalmát, sorolja fel fajtáit. Írja fel a felületi érdesség és az egyenetlenségmagasság kapcsolatát leíróösszefüggést. Mutassa be, milyen összefüggés van a tűrés és az érdesség között. Adjon meg felületi minőséget öntött, kovácsolt, alkatrészek rajzain. Mutasson példákat hőkezelés és felületkikészítés megadására (bevonatok stb.). 1.2.7 Jelképes ábrázolások Mutassa be a jelképes ábrázolási szabályokat: csavarmenetek, fogazott alkatrészek, kapcsolódó fogazott elempárok, ék- és reteszkötések, csapszegkötés, bordás tengely és -furat, rugók, gördülőcsapágy, siklócsapágy, hegesztett, forrasztott, ragasztott és szegecskötések, csövek, csőszerelvények. Értelmezze a csavarmenetek egyszerűsített méretmegadását Készítsen rész összeállítási rajzokat: csavarkötések, ék- és reteszkötések, bordás kötések (barázda és evolvens fogazat), rugós szerkezetek, fogaskerék, lánc- és szíjhajtások, csövek, csőszerelvények. Mutassa be csavarkötések tűrés megadásának formáját. Adja meg egy rajzon a bordás kötés szabványos jelölését. Mutassa be a hegesztett kötés jelképeit. Mutassa be a hegesztési eljárás géprajzi jelölését és a kiegészítő jelöléseket. Ábrázoljon forrasztott, ragasztott kötést. 1.2.8 Munkadarabrajz készítése Rajzolja meg egy gépalkatrész munkadarabrajzát axonometrikus ábra alapján, szabadkézi vázlat és CAD formájában. Adjon meg munkadarabrajzon mérettűréseket, felületi érdességet és egyéb előírt jellemzőt (anyagminőség, hőkezelés stb.). Szerkessze meg összeállítási rajzról, kijelölt alkatrész munkadarabrajzát. Határozzon meg a csatlakozó felületeken illesztéseket, használja a tűrés és illesztés szabványait.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes